b'\n_START_ARTICLE_\nKordofanas\n_START_SECTION_\nPrie\xc5\xa1istor\xc4\x97\n_START_PARAGRAPH_\nN\xc4\x97ra \xc5\xbeinoma, ar merojitai, senov\xc4\x97s tauta, suk\xc5\xabrusi Ku\xc5\xa1o karalyst\xc4\x99 buvo kil\xc4\x99 i\xc5\xa1 Kordofano, ta\xc4\x8diau regionas senov\xc4\x97je tikriausiai tur\xc4\x97jo prekybinius santykius su Ku\xc5\xa1u ir Egiptu.\n_START_SECTION_\nSenov\xc4\x97\n_START_PARAGRAPH_\nNub\xc5\xb3 kaln\xc5\xb3 regionas buvo prot\xc4\x97vyn\xc4\x97 toms gentims, kurios apie IV-VI a. migravo \xc4\xaf rytus, su\xc5\xbelugd\xc4\x97 Ku\xc5\xa1o karalyst\xc4\x99 ir \xc4\xafsik\xc5\xabr\xc4\x99 derlingame Nilo sl\xc4\x97nyje tapo nub\xc5\xb3 prot\xc4\x97viais. \xc5\xa0ie nubai suk\xc5\xabr\xc4\x97 auk\xc5\xa1t\xc4\x85 krik\xc5\xa1\xc4\x8dioni\xc5\xa1k\xc4\x85 civilizacij\xc4\x85. J\xc5\xb3 liku\xc4\x8diai \xc5\xa1iaur\xc4\x97s Sudane i\xc5\xa1lik\xc4\x99 ir dabar._NEWLINE_Apie XII a. tikriausiai regionas priklaus\xc4\x97 Darf\xc5\xabro dad\xc5\xbeiu valstybei. Tuo metu \xc4\xaf Kordofan\xc4\x85 migravo dad\xc5\xbeiu tauta, kurios liku\xc4\x8diai sutinkami iki dabar.\n_START_SECTION_\nEgipto ir brit\xc5\xb3 valdymas (1821-1956)\n_START_PARAGRAPH_\n1821 m. Kordofan\xc4\x85 u\xc5\xbevald\xc4\x97 Muchamedo Ali dinastija i\xc5\xa1 Egipto. Tada \xc4\xafkurta Kordofano provincija (mudirija). \xc5\xa0i provincija skirting\xc5\xb3 valstybi\xc5\xb3 sud\xc4\x97tyje egzistavo iki pat 1994 m., su petrauka 1974-91 m., kuomet Sudano sud\xc4\x97tyje Kordofano provincija buvo padalinta \xc4\xaf dvi dalis: Piet\xc5\xb3 ir \xc5\xa0iaur\xc4\x97s Kordofan\xc4\x85. 1994-2005 m. Kordofanas buvo padalintas \xc4\xaf tris dalis, o nuo 2005 m. Kordofane v\xc4\x97l yra dvi provincijos. Administracinis Kordofanas ap\xc4\x97m\xc4\x97 376,145 km\xc2\xb2 teritorij\xc4\x85._NEWLINE_1883 m. El Obeidas ir Nub\xc5\xb3 kalnai buvo u\xc5\xbeimti Egipto paj\xc4\x97g\xc5\xb3. Taip pirm\xc4\x85 kart\xc4\x85 buvo suformuotos apytikr\xc4\x97s Sudano sienos. Nub\xc5\xb3 kalnai buvo naudojami kaip puikus verg\xc5\xb3 \xc5\xa1altinis. O vergai tuometiniame Sudane tur\xc4\x97jo didel\xc4\x99 paklaus\xc4\x85.'